Հայտարարություն
Հայաստանի Հանրապետության պետական վերահսկողական ծառայությունը   հայտարարում է մրցույթ՝ ներկայացված ծրագրով նախատեսված փորձագետի աշխատանքների իրականացման համար
Ծրագրով նախատեսված աշխատանքների համառոտ նկարագիրը ․
Փորձագետը իրեն հանձնարարված ոլորտում՝
1) [bookmark: _GoBack]մասնակցում է Ծառայության հաշվապահական հաշվառման վարմանը և ֆինանսական հաշվարկներին.
2) Ծառայության համապատասխան ստորաբաժանումների հետ միասին մասնակցում է  Ծառայության միջնաժամկետ ծախսերի ծրագրի և առաջիկա տարվա բյուջետային ֆինանսավորման հայտերի կազմման և լիազոր մարմին ներկայացման աշխատանքներին.
3) մասնակցում է Ծառայության ապրանքանյութական արժեքների, այդ թվում հիմնական միջոցների և նյութերի հաշվառմանը.
4) մասնակցում է Ծառայության տարեկան և արտահերթ գույքագրման աշխատանքներին.
5) սահմանված կարգով մասնակցում է Ծառայության բյուջետային միջոցների հաշվին նախատեսվող ծախսերի ֆինանսավորման և ֆինանսական պարտավորությունների դիմաց վճարումների աշխատանքներին.
6) մասնակցում է Բաժնի գործունեության աշխատանքային ծրագրերի կազմման աշխատանքներին:
Փորձագետը նախատեսվում է ներգրավել պայմանագիր կնքելու օրվանից մեկ տարի ժամկետով։

Փորձագետի պարտականությունները`

Բարեխղճորեն կատարել պայմանագրով ստանձնած աշխատանքները, պահպանել աշխատակազմի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» օրենքով և պայմանագրով իրեն վերապահված պարտականությունները:


Փորձագետին ներկայացվող պահանջները՝
     Փորձագետը պետք է ունենա բարձրագույն կրթություն, համակարգչով և ժամանակակից այլ տեխնիկական միջոցներով աշխատելու ունակություն:

Փաստաթղթերի ներկայացման վերջնաժամկետն է` 2023 թվականի մայիսի 15-ը։
Աշխատանքի վայրը՝ ք. Երևան, Մաշտոցի 47, հեռ. 010-31-31-87, էլ. փոստ՝ hr@supervision.am 

	Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

	Ընտրությունը կատարվում է դիմում ներկայացրած քաղաքացիների փաստաթղթերի հիման վրա:
Դիմող ՀՀ քաղաքացիները Ծառայություն պետք է ներկայացնեն հետևյալ փաստաթղթերը՝
1. գրավոր դիմում (դիմումի ձևը կցվում է).
2. անձնագրի և հանրային ծառայության համարանիշը հավաստող փաստաթղթի պատճենները.
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները).
4. աշխատանքային գրքույկի պատճենը (առկայության դեպքում).
5. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք.
6. մեկ լուսանկար 3x4 սմ չափսի.
7. ինքնակենսագրական (CV):
ՀՀ քաղաքացին փաստաթղթերը ներկայացնում է Ծառայության պաշտոնական էլեկտրոնային փոստի միջոցով:

Փաստաթղթերն ընդունվում են ամեն օր՝ ժամը 9:30-ից մինչև 12:30-ը, բացի շաբաթ և կիրակի օրերից:
Լրացուցիչ տեղեկություններ ստանալու համար կարող եք դիմել Ծառայություն /ք.Երևան, Մաշտոցի 47, հեռ. 010 31-31-87, էլ. փոստ՝ hr@supervision.am:











ՀՀ պետական վերահսկողական 
ծառայության գլխավոր քարտուղար
Անի Բաղդասարյանին  
                                                                                                                    

 
քաղաքացի --------------------------------------------------- ից
                                                                                                    (անունը, ազգանունը)
 
---------------------------------- հեռախոսահամարը
 
------------------------------------ էլեկտրոնային հասցեն
 
Դ Ի Մ ՈՒ Մ
 
Ծանոթանալով հայտարարությանը՝ ներկայացնում եմ որպես փորձագետ ներգրավվելու համար անհրաժեշտ փաստաթղթերի պատճենները` 
1. Անձնագրի (ՀԾ համարանիշ) _____________________________________ էջ.
2. Դիպլոմի (դիպլոմների) __________________________________________ էջ.
3. Աշխատանքային գործունեությունը հավաստող փաստաթղթի _______  էջ.
4. Զինվորական գրքույկի (առկայության դեպքում) _____________________էջ.
5. Այլ _____________________________________________________________ էջ:
Առդիր _ _ _ էջ:
 
------------------------------------------------------------------
                                                                                                                                                          (ստորագրությունը, անունը, ազգանունը) 
 
___________________________________
                                                                                                                                         (դիմումը ներկայացնելու ամսաթիվը)
 
Նախազգուշացված եմ փորձագետի պաշտոնում նշանակվելու դեպքում կեղծ տվյալներ և փաստաթղթեր ներկայացնելու համար զբաղեցրած պաշտոնից ազատվելու և սահմանված կարգով պատասխանատվության ենթարկվելու մասին:

